title: A Tanács 2005/365/KKBP határozata (2005. április 14.) az Európai Unió és a Bolgár Köztársaság közötti, a minősített információ cseréjére vonatkozó biztonsági eljárásokról szóló megállapodás megkötéséről

text:
               5.5.2005

               HU

               Az Európai Unió Hivatalos Lapja

               L 118/52

         A TANÁCS 2005/365/KKBP HATÁROZATA
   (2005. április 14.)
   az Európai Unió és a Bolgár Köztársaság közötti, a minősített információ cseréjére vonatkozó biztonsági eljárásokról szóló megállapodás megkötéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   tekintettel az elnökség ajánlására,
   mivel:

               (1)

               A Tanács 2003. november 27–28-i ülésén úgy határozott, hogy felhatalmazza az elnökséget arra, hogy a főtitkár/főképviselő segítségével az Európai Unióról szóló szerződés 24. és 38. cikkének megfelelően tárgyalásokat kezdjen meghatározott harmadik országokkal annak érdekében, hogy az Európai Unió azok mindegyikével megállapodást kössön a minősített információ cseréjére vonatkozó biztonsági eljárásokról.

               (2)

               A tárgyalások megkezdésére vonatkozó felhatalmazást követően az elnökség a főtitkár/főképviselő segítségével megállapodást kötött a Bolgár Köztársasággal a minősített információ cseréjére vonatkozó biztonsági eljárásokról.

               (3)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Bolgár Köztársaság közötti, a minősített információ cseréjére vonatkozó biztonsági eljárásokról szóló megállapodást a Tanács az Európai Unió részéről jóváhagyja.
   A megállapodás szövege e határozat mellékletét képezi.
   2. cikk
   A Tanács elnöke felhatalmazást kap annak (azoknak) a személy(ek)nek a kijelölésére, aki(k) az Európai Unió kötelezetté tétele érdekében a megállapodást aláírja (aláírják).
   3. cikk
   Ez a határozat elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2005. április 14-én.

            a Tanács részéről

            az elnök

         L. FRIEDEN

   FORDÍTÁS
   MEGÁLLAPODÁS
   a Bolgár Köztársaság és az Európai Unió között a minősített információ cseréjére vonatkozó biztonsági eljárásokról
   A Bolgár Köztársaság, egyfelől
   és
   az Európai Unió (a továbbiakban: EU), amelyet az Európai Unió Tanácsának elnöksége képvisel,
   másfelől,
   a továbbiakban: a felek,
   TEKINTETTEL ARRA, hogy mind a Bolgár Köztársaság, mind az EU célja, hogy saját biztonságát minden formában megerősítse, valamint gondoskodjék polgárai magas szintű biztonságáról a biztonság térségében;
   TEKINTETTEL ARRA, hogy a Bolgár Köztársaság és az EU egyetért abban, hogy biztonsági vonatkozású, közös érdekű kérdéseket illető konzultációkat és együttműködést kell kidolgozniuk egymással;
   TEKINTETTEL ARRA, hogy ebben az összefüggésben mindez szükségessé teszi a minősített információnak a Bolgár Köztársaság és az EU közötti folyamatos cseréjét;
   FELISMERVE, hogy a teljes és hatékony konzultáció és együttműködés szükségessé teheti a bolgár és az EU-s minősített információhoz vagy anyaghoz való hozzáférést, valamint a minősített információnak és az ahhoz kapcsolódó anyagoknak a Bolgár Köztársaság és az EU közötti cseréjét;
   tudatában annak, hogy a minősített információhoz és az ahhoz kapcsolódó anyagokhoz való hozzáférés, valamint azok cseréje megfelelő biztonsági intézkedéseket tesz szükségessé,
   A KÖVETKEZŐKBEN ÁLLAPODTAK MEG:
   1. cikk
   Annak érdekében, hogy a mindkét fél biztonságának minden formában való megerősítésére irányuló célkitűzés megvalósuljon, ez a megállapodás a felek által egymásnak átadott, illetve a közöttük kicserélt minősített információ vagy anyag bármely formájára alkalmazandó.
   2. cikk
   E megállapodás alkalmazásában a minősített információ minden olyan információ (nevezetesen: ismeret, amely bármely formában átadható), illetve anyag, amely előírás szerint védelmet élvez a jogosulatlan közzététellel szemben, és amely ezt a védelmet biztonsági minősítési eljárás során kapta az e megállapodásban részes bármely fél részéről (a továbbiakban: minősített információ).
   3. cikk
   E megállapodás alkalmazásában az „EU” az Európai Unió Tanácsa (a továbbiakban: a Tanács), a főtitkár/főképviselő és a Tanács Főtitkársága, valamint az Európai Közösségek Bizottsága (a továbbiakban: a Bizottság).
   4. cikk
   Mindkét fél köteles:

               a)

               védeni és biztosítani az e megállapodás hatálya alá eső, a másik fél által átadott vagy a felek közt kicserélt minősített információt;

               b)

               biztosítani, hogy az e megállapodás hatálya alá eső, átadott vagy kicserélt minősített információnak az átadó fél által kiadott biztonsági minősítése megmaradjon. Az átvevő fél – a 11. és 12. cikk alapján létrehozandó biztonsági szabályokban meghatározottak szerint – a minősített információt a megfelelő biztonsági minősítésű információra vagy anyagra vonatkozó saját biztonsági szabályaiban meghatározott rendelkezések szerint védi és biztosítja;

               c)

               tartózkodni az e megállapodás hatálya alá eső minősített információnak a kibocsátó által meghatározottól, valamint attól eltérő célra történő felhasználásától, amely célból az információt átadták vagy kicserélték;

               d)

               tartózkodni az e megállapodás hatálya alá eső minősített információ harmadik felek, illetve a 3. cikkben nem említett bármely EU-intézmény vagy egység számára való, a kibocsátó előzetes engedélye nélküli felfedésétől.

         5. cikk
   (1)   Minősített információt a kibocsátói ellenőrzés elvének megfelelően az egyik fél, az „átadó fél” fedhet fel vagy bocsáthat ki a másik fél, a „fogadó fél” felé.
   (2)   Az e megállapodás részeseitől eltérő felek számára való kibocsátásról az átadó fél beleegyezését követően a fogadó fél a minősített információ felfedéséről vagy kibocsátásáról szóló határozattal dönt a biztonsági szabályzatában meghatározott kibocsátói ellenőrzés elvének megfelelően.
   (3)   A fenti (1) és (2) bekezdés végrehajtása során nincs lehetőség általános kibocsátásra, kivéve ha a felek egymás között bizonyos, a működési követelményeinek megfelelő információkategóriákra vonatkozó eljárásokat hoznak létre és fogadnak el.
   6. cikk
   Annak biztosítása érdekében, hogy az e megállapodás hatálya alá eső minősített információk azonos szintű védelemben részesüljenek, mindkét fél, továbbá az e megállapodás 3. cikkében meghatározott intézményeik, olyan biztonsági alapelvekre és minimumszabályokra épülő biztonsági szervezetet és biztonsági programokat hoznak létre, amelyeket a feleknek a 11. és 12. cikk alapján létrehozandó biztonsági rendszereiben kell végrehajtani.
   7. cikk
   (1)   A felek biztosítják, hogy minden olyan személyt, aki hivatalos feladatai ellátása során hozzáférést kérhet, illetve akinek feladatai és hatáskörei lehetővé tehetik az e megállapodás alapján átadott vagy kicserélt minősített információhoz való hozzáférést, az ilyen információhoz való hozzáférés engedélyezését megelőzően megfelelő biztonsági ellenőrzésnek vetik alá.
   (2)   A biztonsági ellenőrzési eljárásokat úgy kell kidolgozni, hogy azok alapján – figyelemmel az ellenőrzött személy lojalitására, szavahihetőségére és megbízhatóságára – megállapítható legyen, hogy e személy számára engedélyezhető-e a minősített információhoz való hozzáférés.
   8. cikk
   A felek kölcsönösen segítik egymást az e megállapodás hatálya alá eső minősített információ biztonsága és a közös biztonsági érdekű kérdések vonatkozásában. A kölcsönös biztonsági konzultációkat és ellenőrzéseket a 11. cikkben meghatározott hatóságok végzik el, a 11. és 12. cikk alapján a saját területükön létrehozandó biztonsági szabályzatok hatékonyságának értékelése céljából.
   9. cikk
   (1)   E megállapodás alkalmazásában:

               a)

               A Bolgár Köztársaság vonatkozásában:
               valamennyi levelet a Bolgár Köztársaságnak az Európai Unió mellé akkreditált képviseletén keresztül, a következő címre kell továbbítani:

                           Mission of the Republic of Bulgaria to the European Union

                           Registry Officer

                           Rue d’Arlon 108

                           B-1040 Brussels

                     a külügyminisztériumnak, amely minden szükséges információt továbbít az Információbiztonsági Állami Bizottság Központi Nyilvántartó Hivatalának nyilvántartásbavételi célból.

               b)

               Az EU vonatkozásában:
               a Tanácsnak címzett leveleket a következő címre kell küldeni:

                           Council of the European Union

                           Chief Registry Officer

                           Rue de la Loi/Wetstraat, 175

                           B-1048 Brussels

                     .

         A (2) bekezdés függvényében a Tanács vezető iktatási tisztviselője minden levelet továbbít a tagállamoknak és az Európai Bizottságnak.
   (2)   Kivételes esetben az egyik féltől származó olyan levél, amely kizárólag e fél meghatározott illetékes tisztviselői, szervei vagy szolgálatai számára hozzáférhető, műveleti okokból címezhető és kizárólagosan hozzáférhetővé tehető a másik fél kifejezetten fogadóként megjelölt, meghatározott illetékes tisztviselői, szervei vagy szolgálatai számára, figyelemmel azok hatásköreire, és a „szükséges, hogy megismerje” (need to know) elvének megfelelően. Az Európai Unió részéről az ilyen leveleket a Tanács vezető iktatási tisztviselőjén keresztül kell átadni.
   10. cikk
   E megállapodás végrehajtását a Bolgár Köztársaság Információbiztonsági Állami Bizottsága, valamint a Tanács és az Európai Bizottság főtitkárai felügyelik.
   11. cikk
   E megállapodás végrehajtása érdekében:

               1.

               A Bolgár Köztársaság kormánya nevében és annak felügyelete alatt eljárva a Bolgár Köztársaság Információbiztonsági Állami Bizottsága felel azért, hogy kidolgozza az e megállapodás alapján a Bolgár Köztársaság részére átadott minősített információ védelmét és biztosítását szolgáló biztonsági szabályokat.

               2.

               A Tanács nevében és annak felügyelete alatt a Tanács főtitkára irányításával és részéről eljárva a Tanács Főtitkárságának Biztonsági Hivatala felel azért, hogy kidolgozza az e megállapodás alapján az EU részére átadott minősített információ védelmét és biztosítását szolgáló biztonsági szabályokat.

               3.

               Az Európai Bizottság nevében és annak felügyelete alatt eljárva az Európai Bizottság Biztonsági Igazgatósága felel azért, hogy kidolgozza az e megállapodás alapján az Európai Bizottságnak átadott, vagy azzal kicserélt minősített információnak az Európai Bizottságon és annak helyiségein belüli védelmét és biztosítását szolgáló biztonsági szabályokat.

         12. cikk
   A 11. cikk alapján a három érintett hivatal egyetértésével létrehozandó biztonsági szabályok meghatározzák az e megállapodás hatálya alá eső minősített információ kölcsönös biztonsági védelmének szabályait. Az EU részéről a szabályokat a Tanács Biztonsági Hivatala hagyja jóvá.
   13. cikk
   A 11. cikkben meghatározott hatóságok kidolgozzák az e megállapodás hatálya alá eső minősített információ bizonyított veszélyeztetése vagy annak gyanúja esetén követendő eljárást.
   14. cikk
   Az e megállapodás hatálya alá eső minősített információ felek közötti átadását megelőzően a 11. cikkben meghatározott biztonsági hatóságoknak egyet kell érteniük abban, hogy a fogadó fél alkalmas az e megállapodás hatálya alá eső minősített információ – a 11. és 12. cikk alapján kidolgozandó szabályoknak megfelelő – védelmére és biztosítására.
   15. cikk
   Ez a megállapodás semmilyen módon nem akadályozza a feleket abban, hogy az e megállapodás hatálya alá eső információ átadására vagy kicserélésére vonatkozóan egyéb megállapodásokat kössenek, feltéve hogy azok nem sértik e megállapodás rendelkezéseit.
   16. cikk
   Az Európai Unió és a Bolgár Köztársaság között az e megállapodás értelmezésével vagy alkalmazásával kapcsolatban felmerült nézeteltéréseket a felek közötti tárgyalások útján kell rendezni.
   17. cikk
   (1)   Ez a megállapodás az azt követő első hónap első napján lép hatályba, amelyben a felek kölcsönösen értesítik egymást a hatálybalépéshez szükséges belső eljárások befejezéséről.
   (2)   Ez a megállapodás bármely fél kérelmére felülvizsgálható a lehetséges módosítások megfontolása céljából.
   (3)   E megállapodás bármilyen módosítására kizárólag írásban és a felek közös megegyezésével kerülhet sor. Ez a megállapodás az (1) bekezdésben meghatározott kölcsönös értesítéssel lép hatályba.
   18. cikk
   Ezt a megállapodást a másik félhez intézett felmondó nyilatkozat útján bármely fél felmondhatja. Az ilyen felmondás az erről szóló értesítés másik fél általi kézhezvételének időpontjától számított hat hónap elteltével lép hatályba, ez azonban nem érinti az e megállapodás rendelkezései alapján már szerződésben vállalt kötelezettségeket. Különösen az e megállapodás alapján átadott vagy kicserélt valamennyi minősített információ e megállapodás rendelkezéseinek megfelelő védelmét kell továbbra is biztosítani.
   A fentiek hiteléül az alulírott, erre kellően feljogosított meghatalmazottak aláírták ezt a megállapodást.

      Kelt Brüsszelben, 2005. április 25. napján, két angol nyelvű példányban.

            a Bolgár Köztársaság részéről

            az Európai Unió részéről


title: A Tanács határozata (1999. december 17.) az Európai Közösség és Vietnam kormánya közötti, a lábbelik kereskedelme terén tapasztalható csalások megelőzéséről szóló egyetértési megállapodás Európai Közösség nevében történő aláírásáról és ideiglenes alkalmazásának engedélyezéséről

text:
Fontos jogi nyilatkozat

|

32000D0001

Hivatalos Lap L 001 , 04/01/2000 o. 0012 - 0012

		A Tanács határozata(1999. december 17.)az Európai Közösség és Vietnam kormánya közötti, a lábbelik kereskedelme terén tapasztalható csalások megelőzéséről szóló egyetértési megállapodás Európai Közösség nevében történő aláírásáról és ideiglenes alkalmazásának engedélyezéséről(2000/1/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére,tekintettel a Bizottság javaslatára,mivel:(1) A Bizottság az Európai Közösség nevében tárgyalásokat folytatott a lábbelik kereskedelme terén tapasztalható csalások megelőzéséről szóló, az Európai Közösség és Vietnam kormánya közötti egyetértési megállapodásról.(2) Az egyetértési megállapodást 1999. augusztus 4-én parafálták.(3) Az egyetértési megállapodást a Közösség nevében alá kell írni.(4) Az egyetértési megállapodást ideiglenes jelleggel 2000. január 1-jétől a hivatalos megkötés idevágó eljárásainak befejezéséig kell alkalmazni, a viszonosságra is figyelemmel,A KÖVETKEZŐKÉPPEN HATÁROZOTT:1. cikkAz Európai Közösség és Vietnam kormánya közötti, a lábbelik kereskedelme terén tapasztalható csalások megelőzéséről szóló egyetértési megállapodást – megkötésére is figyelemmel – a Tanács a Közösség nevében aláírja.2. cikkA Tanács elnöke felhatalmazást kap, hogy kijelölje az egyetértési megállapodásnak a Közösséget jogilag kötelező aláírására jogosult személyeket.Az egyetértési megállapodás szövegét csatolták e határozathoz.3. cikkAz egyetértési megállapodást 2000. január 1-jétől ideiglenes jelleggel alkalmazni kell, a viszonosságra is figyelemmel [1].Kelt Brüsszelben, 1999. december 17-én.a Tanács részérőlaz elnökK. Hemilä[1] Az egyetértési megállapodás e cikk szerinti hatálybalépésének napját a Bizottság az Európai Közösségek Hivatalos Lapjának C sorozatában teszi közzé.--------------------------------------------------


title: 2011/576/EU: Az Európai Parlament határozata ( 2011. május 10. ) az Európai Vegyianyag-ügynökség 2009-es pénzügyi évre szóló költségvetésének végrehajtására vonatkozó mentesítésről

text:
               27.9.2011

               HU

               Az Európai Unió Hivatalos Lapja

               L 250/150

         AZ EURÓPAI PARLAMENT HATÁROZATA
   (2011. május 10.)
   az Európai Vegyianyag-ügynökség 2009-es pénzügyi évre szóló költségvetésének végrehajtására vonatkozó mentesítésről
   (2011/576/EU)
   AZ EURÓPAI PARLAMENT,
   tekintettel az Európai Vegyianyag-ügynökség 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Vegyianyag-ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (3) és különösen annak 97. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0127/2011),

               1.

               mentesítést ad az Európai Vegyianyag-ügynökség ügyvezető igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Vegyianyag-ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 34. o.

      (2)  HL L 248., 2002.9.16., 1. o.

      (3)  HL L 396., 2006.12.30., 1. o.

      (4)  HL L 357., 2002.12.31., 72. o.
    ---documentbreak---

               27.9.2011

               HU

               Az Európai Unió Hivatalos Lapja

               L 250/151

         AZ EURÓPAI PARLAMENT ÁLLÁSFOGLALÁSA
   (2011. május 10.)
   az Európai Vegyianyag-ügynökség 2009-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Vegyianyag-ügynökség 2009-es pénzügyi évre vonatkozó végleges éves beszámolójára,
   tekintettel a Számvevőszéknek az Európai Vegyianyag-ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),
   tekintettel a Tanács 2011. február 15-i ajánlására (05892/2011 – C7-0052/2011),
   tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,
   tekintettel a Vegyianyag-ügynökség létrehozásáról szóló 1907/2006/EK európai parlamenti és tanácsi rendeletre (3) és különösen annak 97. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,
   tekintettel eljárási szabályzata 77. cikkére és VI. mellékletére,
   tekintettel a Költségvetési Ellenőrző Bizottság jelentésére és a Környezetvédelmi, Közegészségügyi és Élelmiszerbiztonsági Bizottság véleményére (A7-0127/2011),

               A.

               mivel a Számvevőszék megállapította, hogy kellő mértékben megbizonyosodott arról, hogy a 2009-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek,

               B.

               mivel a 2009-es év volt az Európai Vegyianyag-ügynökség működésének második éve,

               C.

               mivel 2010. május 5-én a Parlament megadta a mentesítést az Ügynökség ügyvezető igazgatójának az ügynökség 2008-as pénzügyi évre szóló költségvetésének végrehajtására vonatkozóan (5), és a mentesítési határozatot kísérő állásfoglalásban a Parlament többek között:

                           —

                           felhívta a figyelmet arra, hogy a Számvevőszék kiemelte a működési tevékenységek tekintetében tapasztalható késedelmeket, amelyeket az informatikai rendszer üzembe helyezése során felmerült nehézségek okoztak, valamint a képzett személyzet hiánya,

                           —

                           elégedettségét fejezte ki az ügynökség működésének első sikeres évével kapcsolatban, hiszen 2007-ben a Bizottság (Vállalkozáspolitikai és Ipari Főigazgatóság) felelt az ügynökség költségvetési irányításáért;

               D.

               mivel az ügynökség 2009-es költségvetése 70 400 000 EUR volt, ami 6 %-os növekedés a 2008-as pénzügyi évhez képest,

               1.

               megállapítja, hogy az ügynökség 2008. évi finanszírozását a költségvetési rendelet 185. cikkével összhangban 62 200 000 EUR-s közösségi támogatás, valamint kisebb mértékben az 1907/2006/EK rendelettel összhangban vegyi anyagok regisztrálásáért fizetett díjak biztosították;

               2.

               hangsúlyozza, hogy az ügynökség 2009-es bevételei elsősorban az Unió általános költségvetéséből történő éves támogatásból származtak, amely a 2008-as (62 600 000 EUR) összeghez képest 4 000 000 EUR-val emelkedett, másrészt a díjakból származó 2 200 000 EUR-s bevételből folytak be; megjegyzi, hogy a REACH IT díjbevétel a vállalatoktól a REACH-rendelet értelmében történő bejegyzésnek és értesítésnek megfelelően folyik be;

               3.

               megállapítja, hogy a 3. cím (Működési kiadások) emelkedése főként a szoftverfejlesztési költségek emelkedésének tulajdonítható, mivel jelentős beruházásokra volt szükség a REACH informatikai rendszerarchitektúra továbbfejlesztése, valamint az átfogó kémiai biztonsági értékelési/kémiai biztonsági jelentési eszköz további fejlesztése érdekében;

               4.

               megjegyzi, hogy ebben az összefüggésben az ügynökség az összes előirányzat 29 %-át (20 000 000 EUR-t) vitte át az első bejegyzési határidőre való felkészüléssel kapcsolatos azon nagyszabású projektekre vonatkozó szerződéskötések miatt, amelyek nem fejeződtek be 2009 végéig; javasolja az átvitt összegek arányának csökkentését az évenkéntiség elvének tiszteletben tartása érdekében;

      Teljesítmény

               5.

               gratulál ahhoz, hogy az ügynökség a Számvevőszék 2009-es jelentéséhez csatolt táblázatában összehasonlította a 2009-ben és 2008-ban végzett műveleteket annak érdekében, hogy a mentesítésért felelős hatóság hatékonyabban tudja értékelni az ügynökség teljesítményét évről évre; megállapítja, hogy az ügynökség növelte a lezárt bejegyzési dokumentációk (2009-ben 500, 2008-ban 70) és a kivizsgálások (2009-ben 1 000, 2008-ban 250) számát; megjegyzi továbbá, hogy emelkedett a befejezett megfelelési vizsgálatok (2009-ben 14, 2008-ban 1) és az egységes osztályozásra és címkézésre tett javaslatok (2009-ben 30, 2008-ban 14) száma;

               6.

               elégedettségét fejezi ki az ügynökség működésének második sikeres évével kapcsolatban, hiszen 2007-ben a Bizottság (Vállalkozáspolitikai és Ipari Főigazgatóság) felelt az ügynökség költségvetési irányításáért; kiemelten hangsúlyozza, hogy az ügynökség zökkenőmentes és viszonylag gyors felállítása a felügyelő főigazgatóság által nyújtott hatékony támogatásnak, az egyéb hasonló ügynökségekkel kialakított tapasztalatcserének, valamint a székhelyül szolgáló ország erőteljes támogatásának köszönhető elsősorban;

               7.

               üdvözli az ügynökség saját ügyfélorientáltságának és visszajelzési eljárásainak javítására irányuló kezdeményezéseit; különösen ahhoz gratulál az ügynökségnek, hogy 2008-ban felmérést végzett az érdekelt felek körében, és megerősítette az iparágaknak nyújtott támogatási tevékenységeket (pl. telefonos tanácsadó szolgálat a vezető bejegyzésre kötelezettek számára, workshopok, hálózati megbeszélések, nyilvános konzultációk stb. szervezése);

               8.

               kéri a Számvevőszéket, hogy végezze el az ügynökség teljesítmény-ellenőrzését;

      Átvitt előirányzatok

               9.

               felhívja az ügynökséget, hogy továbbra is fejlessze a közbeszerzés és a költségvetés-végrehajtás tervezését és nyomon követését annak érdekében, hogy az átvitelre kerülő előirányzatok aránya tovább csökkenjen; megjegyzi, hogy a Számvevőszék valójában 20 000 000 EUR (az előirányzatok 29 %-a) átvitelét regisztrálta a 2010-es költségvetési évre, aminek közel 88 %-a az év végéig még meg nem valósult tevékenységeknek (vagy adott esetben be nem érkezett áruknak) felel meg; megjegyzi továbbá, hogy az előirányzatok 5 %-át (3 000 000 EUR) törölték;

               10.

               üdvözli ugyanakkor, hogy az ügynökség elkötelezte magát amellett, hogy 2010-re vonatkozóan 20 % alá csökkenti az átvitt kötelezettségvállalási előirányzatok arányát, és lényegesen a 2008-as szint alatt tartja a törölt előirányzatok mértékét; ennek következtében sürgeti az ügynökséget, hogy tájékoztassa a mentesítésért felelő hatóságot az e téren tapasztalható fejleményekről;

      Humán erőforrás

               11.

               megállapítja, hogy a létszámtervben szereplő álláshelyek teljes száma 2008-hoz képest 47 %-kal nőtt; üdvözli, hogy az év végére az ügynökség 90 %-ban végrehajtotta a létszámtervet; emlékeztet ugyanakkor annak fontosságára, hogy az ügynökség továbbra is figyelemmel kísérje költségvetésének és munkaerő-felvételi tervének végrehajtását;

      Belső ellenőrzés

               12.

               gratulál az ügynökségnek a belső ellenőrzési részleg (IAC) létrehozásához, amelynek célja, hogy belső ellenőrzéseket végezzen, és független vélemények és ajánlások megalkotásán keresztül tanácsokkal lássa el az ügyvezető igazgatót a kockázatkezeléssel és a kontrollrendszerekkel kapcsolatban;

               13.

               nyugtázza, hogy a Belső Ellenőrzési Szolgálat (IAS) 2009. december 1-jén benyújtotta a 2010–2012-re vonatkozó – három egymást követő évre kiterjedő, évente aktualizált – végleges stratégiai ellenőrzési tervét; ennek megfelelően felkéri az ügynökség ügyvezető igazgatóját, hogy tájékoztassa a mentesítésért felelő hatóságot ezen ellenőrzési terv tartalmáról;

               14.

               felhívja az ügynökséget, hogy tájékoztassa a mentesítésért felelős hatóságot arról, hogy a pénzügyi folyamatai, a munkafolyamatok, az ellenőrzések, a cselekvési tervek és a kockázatelemzések megerősítésén keresztül milyen lépéseket tesz a kontrollrendszere javítása érdekében;

               15.

               ösztönzi az ügynökséget az alábbiak tényleges biztosítására:

                           —

                           a finanszírozási határozatok valamennyi elemét létrehozzák (pl. standard formátumok a munkaprogram és a finanszírozási határozatok vonatkozásában),

                           —

                           az összes szervezeti szint tekintetében megfelelően meghatározzák és kezelik a szükséges információkat,

                           —

                           a munkaprogram tartalmazza a költségvetésen keresztül rendelkezésre bocsátott valamennyi forrást,

                           —

                           a pénzügyi eljárások és ellenőrző listák dokumentálását véglegesítik és frissítik;

               16.

               a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló 2011. május 10-i állásfoglalására (6).

      (1)  HL C 338., 2010.12.14., 34. o.

      (2)  HL L 248., 2002.9.16., 1. o.

      (3)  HL L 396., 2006.12.30., 1. o.

      (4)  HL L 357., 2002.12.31., 72. o.

      (5)  HL L 252., 2010.9.25., 146. o.

      (6)  Elfogadott szövegek, P7_TA(2011)0163. (Lásd e Hivatalos Lap 269. oldalát.)


title: A Tanács határozata (1999. április 29.) az Európai Közösség és Ausztrália között létrejött, a tudományos és műszaki együttműködésről szóló megállapodás módosításáról szóló megállapodás megkötéséről

text:
Fontos jogi nyilatkozat

|

31999D0510

Hivatalos Lap L 195 , 28/07/1999 o. 0031 - 0031

		A Tanács határozata(1999. április 29.)az Európai Közösség és Ausztrália között létrejött, a tudományos és műszaki együttműködésről szóló megállapodás módosításáról szóló megállapodás megkötéséről(1999/510/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 130m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,tekintettel a Bizottság javaslatára,tekintettel az Európai Parlament véleményére [1],(1) mivel a Tanács az 1994. június 27-i határozatával [2] jóváhagyta az Európai Közösség és Ausztrália között létrejött, a tudományos és műszaki együttműködésről szóló megállapodás megkötését;(2) mivel a Tanács az 1998. szeptember 24-i határozatával felhatalmazta a Bizottságot arra, hogy kizárólag a fenti megállapodás 4. cikkében említett érintett együttműködési területek tekintetében, a megállapodás 11. cikkének (2) bekezdésében megállapított eljárással összhangban tárgyalásokat folytasson a fent említett megállapodás módosításáról;(3) mivel a Tanács az 1999. március 29-i határozatával a módosító megállapodás aláírására felhatalmazást adott;(4) mivel a módosító megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Közösség és Ausztrália között létrejött, a tudományos és műszaki együttműködésről szóló megállapodás módosításáról szóló megállapodást a Tanács jóváhagyja.A módosító megállapodás szövegét csatolták e határozathoz.2. cikkAz Európai Közösség és Ausztrália között létrejött, a tudományos és műszaki együttműködésről szóló megállapodás 11. cikke szerint a csatolt módosító megállapodás hatálybalépéséhez szükséges eljárások Közösség általi befejezéséről szóló értesítést a Tanács elnöke küldi meg.Kelt Luxembourgban, 1999. április 29-éna Tanács részérőlaz elnökW. Müller[1] 1999. április 14-i vélemény (a Hivatalos Lapban még nem tették közzé).[2] HL L 188., 1994.7.22., 17. o.--------------------------------------------------


title: A Politikai és Biztonsági Bizottság (KKBP) 2015/955 határozata (2015. június 16.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokának kinevezéséről és az EUTM MALI/3/2014 határozat hatályon kívül helyezéséről (EUTM MALI/2/2015)

text:
               20.6.2015

               HU

               Az Európai Unió Hivatalos Lapja

               L 156/20

         A POLITIKAI ÉS BIZTONSÁGI BIZOTTSÁG (KKBP) 2015/955 HATÁROZATA
   (2015. június 16.)
   az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokának kinevezéséről és az EUTM MALI/3/2014 határozat hatályon kívül helyezéséről (EUTM MALI/2/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló, 2013. január 17-i 2013/34/KKBP tanácsi határozatra (1) és különösen annak 5. cikkére,
   mivel:

               (1)

               A 2013/34/KKBP határozat 5. cikkének (1) bekezdése értelmében a Tanács a Politikai és Biztonsági Bizottságot (PBB) az Európai Unióról szóló szerződés 38. cikkének megfelelően felhatalmazta arra, hogy meghozza az EUTM Mali politikai ellenőrzésére és stratégiai irányítására vonatkozó megfelelő határozatokat, ideértve az uniós misszió következő parancsnokainak kinevezéséről szóló határozatokat is.

               (2)

               A PBB 2014. október 9-én elfogadta az EUTM MALI/3/2014 határozatot (2), amellyel Alfonso GARCÍA-VAQUERO PRADAL dandártábornokot nevezte ki az EUTM Mali uniós misszió parancsnokává.

               (3)

               Németország 2015. március 17-én azt javasolta, hogy Alfonso GARCÍA-VAQUERO PRADAL dandártábornok utódjaként Franz Xaver PFRENGLE dandártábornokot nevezzék ki az EUTM Mali uniós misszió új parancsnokává.

               (4)

               Az EU Katonai Bizottsága támogatta a javaslatot.

               (5)

               Az EUTM MALI/3/2014 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek a kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2015. július 28-i hatállyal Franz Xaver PFRENGLE dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM MALI) parancsnokává.
   2. cikk
   Az EUTM MALI/3/2014 határozat hatályát veszti.
   3. cikk
   Ez a határozat 2015. július 28-án lép hatályba.

      Kelt Brüsszelben, 2015. június 16-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 14., 2013.1.18., 19. o.

      (2)  A Politikai és Biztonsági Bizottság 2014. október 9-i EUTM MALI/3/2014 határozata az Európai Uniónak a mali fegyveres erők kiképzéséhez hozzájáruló katonai missziója (EUTM MALI) parancsnokának kinevezéséről (HL L 300., 2014.10.18., 49. o.).


title: A Tanács határozata (1985. június 27.) a Rajna vegyi szennyezés elleni védelméről szóló egyezmény IV. mellékletének a kadmium tekintetében történő kiegészítéséről

text:
Fontos jogi nyilatkozat

|

31985D0336

Hivatalos Lap L 175 , 05/07/1985 o. 0036 - 0039 finn különkiadás fejezet 11 kötet 11 o. 0221  spanyol különkiadás fejezet 15 kötet 6 o. 0005  svéd különkiadás fejezet 11 kötet 11 o. 0221  portugál különkiadás fejezet 15 kötet 6 o. 0005

		A Tanács határozata(1985. június 27.)a Rajna vegyi szennyezés elleni védelméről szóló egyezmény IV. mellékletének a kadmium tekintetében történő kiegészítéséről(85/336/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre, és különösen annak 235. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére,mivel az 1977. július 25-i 77/586/EGK határozattal [3] a Közösség jóváhagyta a Rajna vegyi szennyezés elleni védelméről szóló egyezményt – a továbbiakban: vegyi egyezmény –, és a Rajna szennyezés elleni védelmére létrehozott nemzetközi bizottságról (a továbbiakban: a nemzetközi bizottság) szóló, 1963. április 29-én Bernben aláírt megállapodás kiegészítő megállapodását;mivel a vegyi egyezmény 5. cikke szerint a nemzetközi bizottság a Rajna medence felszíni vizeibe kibocsátott bizonyos anyagokra határértékeket javasol a vegyi egyezmény IV. mellékletének módosításai formájában; mivel a vegyi egyezmény 14. cikke értelmében a Szerződő feleknek egyhangúlag kell elfogadniuk ezeket a módosításokat, hogy azok hatályba lépjenek;mivel a vegyi egyezmény IV. mellékletének kiegészítésére szánt javaslat formájában a nemzetközi bizottság megállapította a kadmiumra vonatkozó határértékeket;mivel a 83/513/EGK irányelv [4] meghatározza a Közösség vízi környezetébe bocsátott kadmiumra vonatkozó határértékeket; mivel ezek a határértékek megegyeznek a nemzetközi bizottság javaslatában szereplőkkel;mivel kívánatos, hogy a Közösség, mint a vegyi egyezmény szerződő fele elfogadja a fent említett javaslatot,A KÖVETKEZŐKÉPPEN HATÁROZOTT:1. cikkA Rajna szennyezés elleni védelmére létrehozott nemzetközi bizottságnak a Rajna vegyi szennyezés elleni védelméről szóló egyezmény IV. mellékletének kadmium tekintetében történő kiegészítésére szánt javaslatát a Tanács az Európai Gazdasági Közösség nevében elfogadja.A javaslat szövegét csatolták e határozathoz.2. cikkA Tanács elnöke az 1. cikkben említett javaslat elfogadásáról a vegyi egyezmény által megállapított eljárásokkal összhangban értesíti a Svájci Államszövetség kormányát.Kelt Luxembourgban, 1985. június 27-én.a Tanács részérőlaz elnökA. Biondi[1] HL C 16., 1985.1.17., 7. o.[2] HL C 94., 1985.4.15., 131. o.[3] HL L 240., 1977.9.19., 35. o.[4] HL L 291., 1983.10.24., 1. o.--------------------------------------------------


title: A Tanács (EU) 2016/381 határozata (2016. március 14.) a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról

text:
               17.3.2016

               HU

               Az Európai Unió Hivatalos Lapja

               L 72/53

         A TANÁCS (EU) 2016/381 HATÁROZATA
   (2016. március 14.)
   a kikötő szerinti állam hatósága által végzett ellenőrzésekről szóló Párizsi Memorandum kikötő szerint illetékes állam általi ellenőrzéssel foglalkozó bizottságában az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikkére és 218. cikke (9) bekezdésére,
   tekintettel az Európai Bizottság javaslatára,
   mivel:

               (1)

               A tengerbiztonság, a tengerhajózási biztonság, a szennyezés megelőzése, valamint a fedélzeti élet- és munkakörülmények hatékonyan javíthatók a követelményeknek nem megfelelő hajók számának a tagállamok joghatósága alá tartozó vizeken történő drasztikus csökkentése révén, a vonatkozó egyezmények, nemzetközi szabályzatok és határozatok szigorú alkalmazásával.

               (2)

               Bár elsődlegesen a lobogó szerinti állam feladata annak ellenőrzése, hogy a hajók megfelelnek-e a tengerbiztonságra, a tengerhajózási biztonságra, a szennyezés megelőzésére és a fedélzeti élet- és munkakörülményekre vonatkozó nemzetközi előírásoknak, a szemléket követően a hajónak és felszerelésének az egyezmények által az adott hajóra vonatkozóan meghatározott követelményeknek megfelelő állapotban tartása a hajótársaság felelősségi körébe tartozik. Ugyanakkor több, lobogó szerinti állam súlyos mulasztásokat követett el e nemzetközi előírások bevezetése és kikényszerítése terén.

               (3)

               Ezért – a követelményeknek nem megfelelő hajókkal szembeni második védelmi vonalként – a tengerbiztonságra, a tengerhajózási biztonságra, a szennyezés megelőzésére, valamint a fedélzeti élet- és munkakörülményekre vonatkozó nemzetközi előírások betartását a kikötő szerinti államnak is ellenőriznie kell, elismerve ugyanakkor, hogy a kikötő szerint illetékes állam általi ellenőrzés nem szemle, a kapcsolódó ellenőrzési formanyomtatványok pedig nem tengerállósági bizonyítványok. Az Unió parti tagállamainak felségvizein hajózó és azok kikötőit használó hajók vonatkozásában alkalmazandó nemzetközi követelmények tényleges hatékony kikényszerítésében összehangolt megközelítéssel kell elkerülni a verseny torzulását.

               (4)

               A 2009/16/EK európai parlamenti és tanácsi irányelv (1) meghatározza a kikötő szerint illetékes állam általi ellenőrzés uniós rendszerét, valamint átfogalmazza és megerősíti az e téren 1995 óta érvényben lévő korábbi uniós szabályozást. Az uniós rendszer a kikötő szerinti állam hatósága által végzett ellenőrzésekről szóló, 1982. január 26-án aláírt Párizsi Memorandum (a továbbiakban: Párizsi Memorandum) már meglévő rendszerére épül.

               (5)

               Az uniós tagállamokat illetően a 2009/16/EK irányelv az uniós jog hatálya alá von a Párizsi Memorandum keretében kidolgozott bizonyos eljárásokat, eszközöket és elvégzett tevékenységeket. Az említett irányelv értelmében a Párizsi Memorandum illetékes szerve által hozott bizonyos határozatok kötelező erejűvé válnak az Unió tagállamaira nézve.

               (6)

               A Párizsi Memorandumnak a kikötő szerint illetékes állam általi ellenőrzéssel foglalkozó bizottsága évente ülésezik, és tanácskozásai során döntést hoz bizonyos, joghatással bíró kérdésekben.

               (7)

               Az Európai Unió működéséről szóló szerződés (EUMSZ) 218. cikkének (9) bekezdése értelmében a Bizottság javaslata alapján a tanácsi határozatot fogad el a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktusokat kell elfogadnia.

               (8)

               Mivel a Párizsi Memorandum belső szabályai megnehezítik azt, hogy az EUMSZ 218. cikkének (9) bekezdésével összhangban az Unió nevében képviselendő álláspontot időben ki lehessen alakítani a kikötő szerint illetékes állam általi ellenőrzéssel foglalkozó bizottság üléseire, célszerű több évre előre meghatározni az uniós álláspontot, annak alapelveit és irányvonalait, valamint kialakítani az uniós álláspont évről évre történő meghatározásának keretét. Emellett a kikötő szerint illetékes állam általi ellenőrzéssel foglalkozó bizottság ülésein tárgyalt témák túlnyomó többsége a kikötő szerint illetékes állam általi ellenőrzéssel kapcsolatos kérdéseket érint, és azok ezért általában egyetlen uniós jogi aktus, nevezetesen a 2009/16/EK irányelv hatálya alá tartoznak. A Párizsi Memorandummal kapcsolatos sajátos körülményekre tekintettel ezért lehetőség van arra, hogy az Unió által képviselendő általános álláspontot kerüljön kialakítására ezekre a bizottsági ülések.

               (9)

               Az Unió nem szerződő fele a Párizsi Memorandumnak. Ezért a Tanácsnak fel kell hatalmaznia a tagállamokat arra, hogy az Unió nevében képviselendő álláspontnak megfelelően járjanak el, és a bizottság által hozott határozatokat magukra nézve kötelezőnek ismerjék el.

               (10)

               A lobogó szerinti államok fehér, szürke és fekete listájának összeállítására alkalmazott jelenlegi módszer bizonyítottan aránytalan és nem szándékolt következményekkel jár a kis flottával rendelkező, lobogó szerinti államokra nézve. Ugyanakkor az alternatív számítási módszer kidolgozása csak lassan halad előre. Éppen ezért fontos mihamarabb kidolgozni egy alternatív módszert annak biztosítása érdekében, hogy az eljárás igazságos legyen.

               (11)

               A Párizsi Memorandum hatékonyságának és megfelelő működésének a biztosításában i a Párizsi Memorandumban részes harmadik országokkal a kikötő szerint illetékes állam általi ellenőrzéssel foglalkozó bizottság keretében folytatott szakértői megbeszéléseknek és együttműködésnek.

               (12)

               Ez a határozat a 2016 és 2019 közötti időszakra vonatkozik,

         ELFOGADTA EZT A HATÁROZATOT:
   1. cikk
   A Párizsi Memorandum kikötő szerint illetékes állam általi ellenőrzéssel foglalkozó bizottságának éves ülésén a joghatással bíró határozatok elfogadása során az Európai Unió nevében képviselendő álláspontot e határozat I. melléklete határozza meg.
   2. cikk
   A Párizsi Memorandum kikötő szerint illetékes állam általi ellenőrzéssel foglalkozó bizottságának éves ülésén az Unió nevében képviselendő álláspont évről évre történő meghatározása e határozat II. mellékletének megfelelően történik.
   3. cikk
   Azok a tagállamok, amelyeke a Párizsi Memorandum hatálya alá tartoznak az Unió nevében képviselendő, 1. cikkben említett álláspontnak megfelelően, az Unió érdekében együttesen járnak el.
   4. cikk
   Ez a határozat 2016. április 1-jén lép hatályba.
   Ez a határozat 2019. december 31-én hatályát veszti.

      Kelt Brüsszelben, 2016. március 14-én.

            a Tanács részéről

            az elnök

         M.H.P. VAN DAM

      (1)  Az Európai Parlament és a Tanács 2009. április 23-i 2009/16/EK irányelve a kikötő szerint illetékes állam általi ellenőrzésről (HL L 131., 2009.5.28., 57. o.).

      I. MELLÉKLET

         A KIKÖTŐ SZERINTI ÁLLAM HATÓSÁGA ÁLTAL VÉGZETT ELLENŐRZÉSEKRŐL SZÓLÓ PÁRIZSI MEMORANDUM KIKÖTŐ SZERINT ILLETÉKES ÁLLAM ÁLTALI ELLENŐRZÉSSEL FOGLALKOZÓ BIZOTTSÁGÁBAN AZ UNIÓ NEVÉBEN KÉPVISELENDŐ ÁLLÁSPONT

         Alapelvek

      Azok a tagállamok, amelyek a Párizsi Memorandum hatálya alá tartoznak, a Párizsi Memorandum kikötő szerint illetékes állam általi ellenőrzéssel foglalkozó bizottságának keretében, az Unió érdekében együttesen eljárva:

                  a)

                  a 2009/16/EK irányelv által elérni kívánt céloknak megfelelően járnak el, különös tekintettel arra a célra, hogy javuljon a tengerbiztonság, a tengerhajózási biztonság, hatékonyabbá váljon a szennyezés megelőzése, és javuljanak a fedélzeti élet- és munkakörülmények, azáltal, hogy a vonatkozó egyezmények, nemzetközi szabályzatok és határozatok szigorú alkalmazásával a követelményeket nem kielégítő hajók számát drasztikus mértékben csökkentik;

                  b)

                  előmozdítják azt, hogy a Párizsi Memorandum részes felei a felségvizein hajózó és a kikötőiket használó hajók vonatkozásában alkalmazandó nemzetközi követelmények hatékony kikényszerítésesében összehangolt megközelítéssel kell elkerülni a verseny torzulását;

                  c)

                  együttműködnek a Párizsi Memorandum keretében annak érdekében, hogy átfogó ellenőrzési rendszer jöjjön létre és az ellenőrzéssel járó terhek igazságosan oszlik el a felek között, elsősorban annak révén, hogy elfogadják a Párizsi Memorandum 11. mellékletében foglalt, közösen elfogadott módszertannak megfelelően meghatározott éves ellenőrzési kötelezettségvállalásokat;

                  d)

                  a Párizsi Memorandum keretében azon munkálkodnak, hogy a hajók ellenőrzéséért felelős megfelelő illetékes hatóságokat tartsanak fenn, amelyekhez kellő számú személyzetet és – különösen képzett ellenőröket osztanak be, például felvétel útján;

                  e)

                  gondoskodnak arról, hogy a Párizsi Memorandum keretében elfogadott intézkedések összhangban álljanak a nemzetközi joggal és különösen a tengerbiztonságra, a tengerhajózási biztonságra, a szennyezés megelőzésére és a fedélzeti élet- és munkakörülményekre vonatkozó releváns egyezményekkel, nemzetközi szabályzatokkal és határozatokkal;

                  f)

                  előmozdítják a kikötő szerint illetékes állam általi ellenőrzést végző más szervekkel közös megközelítések kidolgozását;

                  g)

                  gondoskodnak a többi uniós szakpolitikával való összhangról, elsősorban a külkapcsolatok, a biztonság és a környezetvédelem terén, valamint egyéb területeken.

         Irányvonalak

      Azok a tagállamok, amelyek a Párizsi Memorandum hatálya alá tartoznak, az Unió érdekében együttesen eljárva arra törekszenek, hogy a Párizsi Memorandum keretében támogassák:

                  A.

                  az alábbiak elfogadását, annak érdekében, hogy a 2009/16/EK irányelvnek megfelelően biztosított legyen a kikötő szerint illetékes állam általi ellenőrzések uniós rendszerének évről évre történő zökkenőmentes működése:

                              1.

                              a hajók ellenőrzésre való kiválasztására szolgáló kockázati profil következő elemei:

                                          a)

                                          a lobogóknak a Párizsi Memorandum keretében kidolgozott és a 801/2010/EU bizottsági rendelet (1) mellékletében meghatározott képlet szerinti fehér, szürke és fekete listája;

                                          b)

                                          az elismert szervezetek teljesítménylistája a kikötő szerint illetékes állam általi ellenőrzéssel foglalkozó bizottság által annak 37. ülésén, 2004 májusában elfogadott (4.5.2. napirendi pont) módszertannak megfelelően;

                                          c)

                                          a társaság teljesítményére vonatkozó képlethez szükséges átlagos hiányossági és visszatartási arány a 802/2010/EU bizottsági rendelet (2) melléklete alapján;

                              2.

                              a Párizsi Memorandum eljárásait és iránymutatásait érintő valamennyi olyan, joghatással bíró módosítás vagy frissítés, amely összhangban áll a 2009/16/EK irányelv által elérni kívánt – és mindenekelőtt a fokozottabb tengerbiztonságra és tengerhajózási biztonságra, a szennyezés hatékonyabb megelőzésére, valamint a fedélzeti élet- és munkakörülmények javítására irányuló – célokkal;

                  B.

                  egy a lobogó szerinti államok fehér, szürke és fekete listájának összeállítására vonatkozó alternatív módszer lehető leghamarabbi kidolgozását annak biztosítása érdekében, hogy a lista igazságos legyen, függetlenül a flotta méretétől.

         (1)  A Bizottság 2010. szeptember 13-i 801/2010/EU rendelete a 2009/16/EK európai parlamenti és tanácsi irányelv 10. cikke (3) bekezdésének a lobogó szerinti állammal kapcsolatos kritériumok tekintetében történő végrehajtásáról (HL L 241., 2010.9.14., 1. o.).

         (2)  A Bizottság 2010. szeptember 13-i 802/2010/EU rendelete a 2009/16/EK európai parlamenti és tanácsi irányelv 10. cikke (3) bekezdésének és 27. cikkének a társaság teljesítménye tekintetében történő végrehajtásáról (HL L 241., 2010.9.14., 4. o.).

      II. MELLÉKLET

         A KIKÖTŐ SZERINTI ÁLLAM HATÓSÁGA ÁLTAL VÉGZETT ELLENŐRZÉSEKRŐL SZÓLÓ PÁRIZSI MEMORANDUM KIKÖTŐ SZERINT ILLETÉKES ÁLLAM ÁLTALI ELLENŐRZÉSSEL FOGLALKOZÓ BIZOTTSÁGÁBAN AZ UNIÓ NEVÉBEN KÉPVISELENDŐ ÁLLÁSPONT ÉVENTE TÖRTÉNŐ MEGHATÁROZÁSA

      A Párizsi Memorandum kikötő szerint illetékes állam általi ellenőrzéssel foglalkozó bizottságának minden éves ülése előtt meg kell tenni a szükséges lépéseket annak érdekében, hogy az Unió nevében képviselendő álláspont figyelembe vegye az Európai Bizottságnak továbbított valamennyi vonatkozó információt, valamint azokat a megvitatandó dokumentumokat, amelyek az I. mellékletben meghatározott alapelveknek és irányvonalaknak megfelelően az EU hatáskörébe tartoznak.
      Ebből a célból, a fenti információk alapján a Bizottság szolgálatai – a kikötő szerint illetékes állam általi ellenőrzéssel foglalkozó bizottság adott ülését megelőzően kellő időben – vizsgálat és jóváhagyás céljából megküldik a Tanács vagy a Tanács előkészítő szervei számára az Unió tervezett álláspontjának konkrét részleteit rögzítő előkészítő dokumentumot.


title: 2009/805/EK: A Tanács határozata ( 2009. október 19. ) az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 11. mellékletének módosításáról szóló, az Európai Közösség és a Svájci Államszövetség között létrejött megállapodás megkötéséről

text:
               4.11.2009

               HU

               Az Európai Unió Hivatalos Lapja

               L 288/22

      A TANÁCS HATÁROZATA

   (2009. október 19.)
   az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 11. mellékletének módosításáról szóló, az Európai Közösség és a Svájci Államszövetség között létrejött megállapodás megkötéséről
   (2009/805/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37., 133. cikkére és 152. cikke (4) bekezdésének b) pontjára, összefüggésben 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Bizottság a Közösség nevében tárgyalásokat folytatott a mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás 11. mellékletének módosításáról szóló, az Európai Közösség és a Svájci Államszövetség közötti megállapodásról.

               (2)

               A megállapodást annak záróokmányával együtt a Közösség nevében 2008. december 23-án aláírták, figyelemmel annak megkötésére, összhangban a 2008. december 18-i 2008/979/EK tanácsi határozattal (1).

               (3)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás (2) 11. mellékletének módosításáról szóló, az Európai Közösség és a Svájci Államszövetség között létrejött megállapodást, a záróokmányhoz csatolt nyilatkozattal együtt a Közösség nevében a Tanács jóváhagyja.
   2. cikk
   A megállapodás 2. cikkében előírt értesítést a Közösség nevében a Tanács elnöke teszi meg (3).
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Luxembourgban, 2009. október 19-én.

            a Tanács részéről

            az elnök

         E. ERLANDSSON

      (1)  HL L 352., 2008.12.31., 23. o.

      (2)  HL L 352., 2008.12.31., 24. o.

      (3)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való kihirdetéséről.


title: Az EFTA Felügyeleti Hatóság 02/10/COL határozata ( 2010. január 5. ) a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról, valamint az EFTA Felügyeleti Hatóság 2008. május 21-i 302/08/COL határozatának hatályon kívül helyezéséről

text:
               24.6.2010

               HU

               Az Európai Unió Hivatalos Lapja

               L 157/16

         AZ EFTA FELÜGYELETI HATÓSÁG 02/10/COL HATÁROZATA
   (2010. január 5.)
   a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról, valamint az EFTA Felügyeleti Hatóság 2008. május 21-i 302/08/COL határozatának hatályon kívül helyezéséről
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 4.1.5a. pontjában említett jogi aktusra,
   a Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről (1),
   amelyet az EGT-megállapodás 1. jegyzőkönyvével fogadtak el és különösen ezen jogi aktus 50. cikkére,
   mivel:
   Norvégia 1994. május 3-i keltezésű levelében benyújtotta a megfelelő indoklást, hogy a fertőző vérképzőszervi elhalás (a továbbiakban: IHN) és a pisztrángok vírusos vérfertőzése (a továbbiakban: VHS) vonatkozásában elnyerje területére a mentes övezet minősítést, valamint a mentes besorolás fenntartásához szükséges feltételek teljesítését biztosító nemzeti szabályokat.
   A Hatóság 71/94/COL határozata az IHN és a VHS vonatkozásában Norvégiát mentes kontinentális és part menti halászati övezetként ismerte el. A norvégiai Møre og Romsdal körzetben a VHS kitörésének 2007. november 26-i bejelentését követően az EFTA Felügyeleti Hatóság legutóbb a 244/02/COL határozattal módosított, a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról szóló 71/94/COL határozatát hatályon kívül helyezte a 302/08/COL határozat, amely szerint az IHN és a VHS vonatkozásában Norvégiának a határozat mellékletében található részeit mentes kontinentális és part menti halászati övezetként ismerik el.
   2008. július 11-én Norvégiában Storfjorden part menti területein megerősítették a VHS kitörését. Az illetékes norvég hatóság értesítette a Hatóságot a betegség megszüntetésére és elterjedésének megakadályozására tett intézkedésekről.
   A Hatóság értékelte az illetékes norvég hatóságoktól kapott információt, és a jelenlegi szakaszban megfelelőnek tűnnek a megtett intézkedések. Ezen túlmenően a Hatóság megvitatta az ügyet az Európai Bizottsággal, és az IHN-nel kapcsolatosan Norvégiában nem következett be változás.
   A Hatóság álláspontja szerint Norvégiát, a mellékletben meghatározott területetek kivételével, az IHN és a VHS vonatkozásában továbbra is mentes kontinentális és part menti halászati övezetként kell elismerni.
   Az e határozatban előírt intézkedések összhangban vannak az EFTA Felügyeleti Hatóságot segítő EFTA Állat-egészségügyi Bizottság véleményével,
   ELFOGADTA EZT A HATÁROZATOT:
   1. cikk
   Norvégia a mellékletben meghatározott területek kivételével az IHN és a VHS vonatkozásában mentes kontinentális és part menti halászati övezet.
   2. cikk
   Az EFTA Felügyeleti Hatóságnak a fertőző vérképzőszervi elhalás és a pisztrángok vírusos vérfertőzése tekintetében Norvégia státusáról szóló, 2008. május 21-i 302/08/COL határozata hatályát veszti.
   3. cikk
   Ez a határozat 2010. január 5-án lép hatályba.
   4. cikk
   E határozat címzettje a Norvég Királyság.
   5. cikk
   Csak az angol nyelvű szöveg hiteles.

      Kelt Brüsszelben, 2010. január 5-én.

            az EFTA Felügyeleti Hatóság részéről

         Kurt JÄGER

            testületi tag

         Xavier LEWIS

            igazgató

      (1)  HL L 328., 2006.11.24., 14. o.

      MELLÉKLET
      IHN
      Norvégia a Grense Jacobselv és a Pasvik folyók vízgyűjtő területének norvég szakasza és az e között elhelyezkedő folyók, valamint az érintett partvidék kivételével.
      VHS
      Norvégia, kivéve a következőket:

                  1.

                  A Grense Jacobselv és a Pasvik folyók vízgyűjtő területének norvégiai szakasza és az ezek között elhelyezkedő folyók, valamint az érintett partvidék.

                  2.

                  Norvégia, a nyugati irányban a Sykkylven önkormányzathoz tartozó Røneset és az Ørskog önkormányzathoz tartozó Giljeneset között húzódó vonal által elhatárolt Storfjorden (Ørskog, Sykkylven, Stordal, Stranda and Norddal önkormányzatokban található) part menti területeinek kivételével. A teljes fjord vonalától keletre lévő terület mentes, beleértve az árapályvonalat, a termeléshez tengervizet felhasználó szárazföldi akvakultúra-gazdaságokat, valamint a fjordokon lévő akvakultúra-gazdaságok szárazföldi területeit és rakpartjait. A vízgyűjtő területek azon részei, amelyek elszigetelési területbe torkollanak és amelyeken anadrom halak felfele vándorolnak, valamint a vízgyűjtő terület anadrom részében lévő, termesztésre szolgáló bármely létesítmény szintén kivételt képez a mentes övezetté minősítés alól.


title: Az Európai Parlament (EU) 2016/1581 határozata (2016. április 28.) az Európai GNSS Ügynökség 2014-es pénzügyi évre vonatkozó elszámolásának lezárásáról

text:
               14.9.2016

               HU

               Az Európai Unió Hivatalos Lapja

               L 246/387

         AZ EURÓPAI PARLAMENT (EU) 2016/1581 határozata
   (2016. április 28.)
   az Európai GNSS Ügynökség 2014-es pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai GNSS Ügynökség 2014-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai GNSS Ügynökség 2014-es pénzügyi évre vonatkozó éves beszámolójáról szóló jelentésére, az ügynökség válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az ügynökségnek a 2014-es pénzügyi évre szóló költségvetése végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0080/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai GNSS Ügynökség létrehozásáról, az európai műholdas rádiónavigációs programokat üzemeltető struktúrák létrehozásáról szóló 1321/2004/EK tanácsi rendelet hatályon kívül helyezéséről és a 683/2008/EK európai parlamenti és tanácsi rendelet módosításáról szóló, 2010. szeptember 22-i 912/2010/EU európai parlamenti és tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A8-0112/2016),

               1.

               megállapítja, hogy az Európai GNSS Ügynökség végleges éves beszámolója megegyezik a számvevőszéki jelentés mellékletében szereplővel;

               2.

               jóváhagyja az Európai GNSS Ügynökség 2014-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai GNSS Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 353. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 276., 2010.10.20., 11. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2014/39/EU: A Bizottság határozata ( 2014. január 27. ) a házasság felbontására és a különválásra alkalmazandó jog területén folytatott megerősített együttműködésben Görögország részvételének megerősítéséről

text:
               28.1.2014

               HU

               Az Európai Unió Hivatalos Lapja

               L 23/41

      A BIZOTTSÁG HATÁROZATA

   (2014. január 27.)
   a házasság felbontására és a különválásra alkalmazandó jog területén folytatott megerősített együttműködésben Görögország részvételének megerősítéséről
   (2014/39/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 328. cikke (1) bekezdésére és 331. cikke (1) bekezdésére,
   tekintettel a házasság felbontására és a különválásra alkalmazandó jog területén létrehozandó megerősített együttműködésre való felhatalmazásról szóló, 2010. július 12-i 2010/405/EU tanácsi határozatra (1),
   tekintettel a házasság felbontására és a különválásra alkalmazandó jog területén létrehozandó megerősített együttműködés végrehajtásáról szóló, 2010. december 20-i 1259/2010/EU tanácsi rendeletre (2),
   tekintettel Görögország bejelentésére a házasság felbontására és a különválásra alkalmazandó jog területén folytatott megerősített együttműködésben való részvételi szándékáról,
   mivel:

               (1)

               A Tanács 2010. július 12-én úgy határozott, hogy engedélyezi a Belgium, Bulgária, Németország, Spanyolország, Franciaország, Olaszország, Lettország, Luxemburg, Magyarország, Málta, Ausztria, Portugália, Románia és Szlovénia közötti megerősített együttműködést a házasság felbontására és a különválásra alkalmazandó jog területén.

               (2)

               A Tanács 2010. december 20-án elfogadta a házasság felbontására és a különválásra alkalmazandó jog területén létrehozandó megerősített együttműködés végrehajtásáról szóló 1259/2010/EU rendeletet.

               (3)

               A Bizottság 2012. november 21-én elfogadta a házasság felbontására és a különválásra alkalmazandó jog területén folytatott megerősített együttműködésben Litvánia részvételének megerősítéséről szóló 2012/714/EU határozatot (3).

               (4)

               Görögország 2013. október 14-én kelt, és a Bizottsághoz 2013. október 15-én beérkezett és nyilvántartásba vett levelében bejelentette, hogy részt kíván venni a házasság felbontására és a különválásra alkalmazandó jog területén folytatott megerősített együttműködésben.

               (5)

               A Bizottság megállapítja, hogy sem a 2010/405/EU határozat, sem pedig az 1259/2010/EU rendelet nem köti semmilyen konkrét feltételhez a házasság felbontására és a különválásra alkalmazandó jog területén folytatott megerősített együttműködésben való részvételt, és Görögország részvétele minden bizonnyal fokozza majd e megerősített együttműködés előnyeit.

               (6)

               Ezért Görögországnak a házasság felbontására és a különválásra alkalmazandó jog területén folytatott megerősített együttműködésben való részvételét meg kell erősíteni.

               (7)

               A Bizottságnak el kell fogadnia az 1259/2010/EU rendelet alkalmazása tekintetében szükséges, Görögországra vonatkozó átmeneti intézkedéseket.

               (8)

               Az 1259/2010/EU rendeletnek az azt követő napon kell hatályba lépnie Görögországban, amikor e határozatot az Európai Unió Hivatalos Lapjában kihirdetik,

         ELFOGADTA EZT A HATÁROZATOT:
   1. cikk
   Görögországnak a megerősített együttműködésben való részvétele
   (1)   Görögország részvétele a házasság felbontására és a különválásra alkalmazandó jog területén folytatott, a 2010/405/EU határozat által engedélyezett megerősített együttműködésben megerősítést nyer.
   (2)   Az 1259/2010/EU rendelet e határozatnak megfelelően alkalmazandó Görögországra.
   2. cikk
   A Görögország által nyújtandó tájékoztatás
   Görögország 2014. október 29-ig közli a Bizottsággal az alábbiakkal kapcsolatos esetleges nemzeti rendelkezéseit:

               a)

               az alkalmazandó jog megválasztásáról szóló megállapodásra vonatkozó alaki előírások az 1259/2010/EU rendelet 7. cikke (2)–(4) bekezdésének megfelelően; valamint

               b)

               az alkalmazandó jog kijelölésének lehetősége az 1259/2010/EU rendelet 5. cikke (3) bekezdésének megfelelően.

         3. cikk
   Görögországra vonatkozó átmeneti rendelkezések
   (1)   Az 1259/2010/EU rendelet csak az 5. cikkében említett típusba tartozó azon megállapodások és jogi eljárások tekintetében alkalmazandó Görögországra, amelyek megkötésére, illetve megindítására 2015. július 29-ét követően került sor.
   Azonban a 2015. július 29-ét megelőzően kötött, az alkalmazandó jog megválasztására vonatkozó megállapodás is érvényes Görögországban, ha megfelel az 1259/2010/EU rendelet 6. és 7. cikkének.
   (2)   Az 1259/2010/EU rendelet Görögország tekintetében nem érinti azon részt vevő tagállam joga szerint kötött, az alkalmazandó jog megválasztására vonatkozó megállapodásokat, mely tagállam esetében a bírósághoz fordulás 2015. július 29-ét megelőzően történt.
   4. cikk
   Az 1259/2010/EU rendelet Görögországban történő hatálybalépése és alkalmazásának kezdete
   Az 1259/2010/EU rendelet Görögországban e határozatnak az Európai Unió Hivatalos Lapjában való kihirdetését követő napon lép hatályba.
   Az 1259/2010/EU rendelet Görögországban 2015. július 29-től alkalmazandó.
   5. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2014. január 27-én.

            a Bizottság részéről

            az elnök

         José Manuel BARROSO

      (1)  HL L 189., 2010.7.22., 12. o.

      (2)  HL L 343., 2010.12.29., 10. o.

      (3)  HL L 323., 2012.11.22., 18. o.


title: A Tanács 2012/330/KKBP határozata ( 2012. június 25. ) az Európai Unió bosznia-hercegovinai különleges képviselőjének kinevezéséről szóló 2011/426/KKBP határozat módosításáról

text:
               26.6.2012

               HU

               Az Európai Unió Hivatalos Lapja

               L 165/66

         A TANÁCS 2012/330/KKBP HATÁROZATA
   (2012. június 25.)
   az Európai Unió bosznia-hercegovinai különleges képviselőjének kinevezéséről szóló 2011/426/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. július 18-án elfogadta a 2011/426/KKBP határozatot (1), amely Peter SØRENSEN-t nevezte ki az Európai Unió bosznia-hercegovinai különleges képviselőjévé (EUKK). Az EUKK megbízatása 2015. június 30-án lejár.

               (2)

               A 2011/426/KKBP határozat az EUKK megbízatásával kapcsolatos kiadások fedezésére szánt pénzügyi referenciaösszeget a 2011. szeptember 1-jétől2012. június 30-ig terjedő időszakra állapította meg. A 2012. július 1-jétől2013. június 30-ig terjedő időszakra új pénzügyi referenciaösszeget kell megállapítani.

               (3)

               A Külügyek Tanácsa a 2011. október 10-i következtetéseiben megerősítette elköteleződését a Bosznia-Hercegovinának nyújtandó támogatás további megerősítésére vonatkozóan. Az EUKK csoportját megfelelően meg kell erősíteni annak érdekében, hogy a támogatás nyújtásához szükséges személyzet a rendelkezésére álljon.

               (4)

               Az Európai Unió Bosznia-Hercegovinában folytatott rendőri missziója (EUPM) 2012. június 30-án megszűnik. Az EUKK-nak ekkor át kell vennie az EUPM-től a jogállamiság területéhez kapcsolódó egyes feladatokat.

               (5)

               Az EUKK megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását.

               (6)

               Ezért a 2011/426/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/426/KKBP határozat a következőképpen módosul:

               1.

               a 3. cikk e) pontja helyébe a következő szöveg lép:

                           „e)

                           gondoskodik a jogállamiság és a biztonsági ágazat reformja terén folytatott különböző tevékenységekkel kapcsolatos uniós erőfeszítések végrehajtásáról, elősegíti az Unió átfogó koordinációját, és helyi politikai iránymutatást nyújt a politikai reform támogatására, a szervezett bűnözés, a határokon átnyúló bűnözés és a korrupció elleni küzdelemre irányuló, Unió által vezetett erőfeszítésekre vonatkozóan, továbbá ennek összefüggésében szükség szerint értékeléseket készít és tanácsot ad a főképviselő és a Bizottság számára;”

               2.

               a 3. cikk f) pontját el kell hagyni;

               3.

               az 5. cikk (1) bekezdése a következő albekezdéssel egészül ki:
               „Az EUKK megbízatásával kapcsolatos kiadások fedezésére szánt pénzügyi referenciaösszeg a 2012. július 1-jétől2013. június 30-ig terjedő időszakra 5 250 000 EUR.”;

               4.

               a 10. cikk helyébe a következő szöveg lép:
               „10. cikk
               Biztonság
               Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó európai uniós politikának megfelelően – az EUKK megbízatásával és a hatásköre alá tartozó földrajzi terület biztonsági helyzetével összhangban, a közvetlenül az EUKK irányítása alá tartozó állomány biztonsága érdekében meghoz minden indokolt és megvalósítható intézkedést, különösen az alábbiakat:

                           a)

                           az adott misszióra vonatkozó és az EKSZ iránymutatásán alapuló biztonsági terv létrehozása, amely rendelkezik a misszióra vonatkozó fizikai, szervezeti és eljárási biztonsági intézkedésekről, szabályozza az állománynak a misszió területére való biztonságos bejutását és a misszió területén belüli biztonságos mozgását, továbbá kiterjed a biztonsági események kezelésére, valamint meghatározza a vészhelyzeti intézkedési tervet és a misszió evakuálási tervét;

                           b)

                           annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

                           c)

                           annak biztosítása, hogy az EUKK Unión kívül telepítendő csoportjának valamennyi tagja – a helyi szerződéses személyzetet is beleértve – a misszió területére való érkezése előtt vagy érkezésekor megfelelő, a misszió EKSZ általi biztonsági minősítéséhez igazodó biztonsági képzésben részesüljön;

                           d)

                           annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről – az elért eredményekről szóló jelentések és a megbízatás végrehajtásáról szóló jelentések keretében – írásos jelentéseket nyújtsanak be a Tanács, a főképviselő és a Bizottság számára.”.

         2. cikk
   Hatálybalépés
   Ez a határozat az elfogadásának napján lép hatályba.

      Kelt Luxembourgban, 2012. június 25-én.

            a Tanács részéről

            az elnök

         C. ASHTON

      (1)  HL L 188., 2011.7.19., 30. o.


title: A Bizottság határozata (2016. február 10.) a törökországi menekülteket támogató eszközről és a 2015. november 24-i C(2015) 9500 bizottsági határozat módosításáról

text:
               16.2.2016

               HU

               Az Európai Unió Hivatalos Lapja

               C 60/3

         A BIZOTTSÁG HATÁROZATA
   (2016. február 10.)
   a törökországi menekülteket támogató eszközről és a 2015. november 24-i C(2015) 9500 bizottsági határozat módosításáról
   (2016/C 60/03)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre és különösen annak 210. cikke (2) bekezdésére és 214. cikke (6) bekezdésére,
   mivel:

               (1)

               A tagállami kormányok képviselői 2015 decemberében és 2016 januárjában megvitatták a koordinációs mechanizmus – a törökországi menekülteket támogató eszköz – finanszírozását. 2016. február 3-án egyetértés született „a Törökország-támogató Menekültügyi Eszközre vonatkozó irányítási és feltételrendszer-keretet létrehozó, az uniós tagállamok és a Bizottság közötti egyetértési megállapodásról” (a továbbiakban: egyetértési megállapodás).

               (2)

               A Bizottság tudomásul veszi a tagállamok kifejezett szándékát, hogy a teljes 3 000 000 000 EUR összegből hozzájárulásként összesen 2 000 000 000 EUR-t biztosítanak. A segítségnyújtás fokozatos megvalósítása az Európai Unió és a Török Köztársaság közötti megállapodás végrehajtásától függ, amelynek célja a válság megoldására irányuló, a szíriaiak számára az átmeneti védelem és a migrációkezelés keretében összehangolt erőfeszítéssel nyújtott támogatással kapcsolatos együttműködés erősítése (EU-Törökország közös cselekvési terv). A humanitárius segítségnyújtással kapcsolatos határozatok és fellépések az 1257/96/EK tanácsi rendelettel (1) összhangban és a humanitárius segítségnyújtással kapcsolatos európai konszenzusban meghatározott elvek (2) szerint kerülnek végrehajtásra.

               (3)

               A tagállamok egyéni pénzügyi hozzájárulásait az uniós költségvetésbe külső címzett bevételként kell belefoglalni, az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 966/2012/EU, Euratom európai parlamenti és tanácsi rendelet (3) 21. cikke (2) bekezdésének b) pontjával összhangban. A Bizottságot az EUMSZ 317. cikkével összhangban az Unió költségvetésének végrehajtásáért egyedül felelős szervként, az Unió nevében a tagállamoknak értesíteniük kell a hozzájárulási igazolásokról. E hozzájárulási igazolások az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló 1268/2012/EU felhatalmazáson alapuló bizottsági rendelet (4) 7. cikkének (2) bekezdésével összhangban lehetővé teszik a kötelezettségvállalási előirányzatoknak az értesítéskor történő rendelkezésre bocsátását. Az egyéni hozzájárulási igazolások alapját egyetlen minta fogja képezni, lehetővé téve szükség esetén a konkrét szükségletekhez való igazítást.

               (4)

               Az egyetértési megállapodást illetően és a nagyobb fokú hatékonyság és a törökországi menekülteket támogató eszköz végrehajtása terén zajló együttműködés biztosítása céljából ennek megfelelően módosítani kell a C(2015) 9500 bizottsági határozatot,

         A KÖVETKEZŐKÉPPEN HATÁROZOTT:
   1. cikk
   A C(2015) 9500 bizottsági határozat a következőképpen módosul:

               1.

               A C(2015) 9500 bizottsági határozat preambulumbekezdései a következőképpen módosulnak:

                           —

                           A (9) preambulumbekezdés helyébe a következő szöveg lép:

                                          „(9)

                                          A törökországi menekülteket támogató eszköz általános célja az uniós költségvetésből és a tagállamok által nyújtott kétoldalú hozzájárulásokból finanszírozott fellépések összehangolása és ésszerűsítése annak érdekében, hogy fokozza a törökországi menekülteknek és befogadó közösségeknek nyújtott támogatás hatásosságát és egymást kiegészítő jellegét”.

                           —

                           A (11) preambulumbekezdés helyébe a következő szöveg lép:

                                          „(11)

                                          A szíriai válságra való reagáláshoz jelenleg igénybe vett uniós eszközök, így az Európai Szomszédsági Támogatási Eszköz (ENI) (5), a Fejlesztési Együttműködési Eszköz (DCI) (6), az Előcsatlakozási Támogatási Eszköz (IPA II) (7), a stabilitás és a béke elősegítését szolgáló eszköz (IcSP) (8), valamint a humanitárius segítségnyújtásról szóló 1257/96/EK tanácsi rendelet (9) keretében biztosított finanszírozás a 2014–2020 közötti időtartamra szóló többéves pénzügyi keret által rögzített határokon belül hozzájárulhatnak a törökországi menekülteket támogató eszközhöz. A törökországi menekülteket támogató eszköz keretében nyújtott valamennyi humanitárius segítségnyújtást a humanitárius elvek és a humanitárius segítségnyújtással kapcsolatos európai konszenzus (10) maradéktalan tiszteletben tartása mellett kell kezelni és biztosítani.”

                           —

                           A (13) preambulumbekezdés helyébe a következő szöveg lép:

                                          „(13)

                                          A 2016. február 3-án kötött »A Törökország-támogató Menekültügyi Eszközre vonatkozó irányítási és feltételrendszer-keretet létrehozó, az uniós tagállamok és a Bizottság közötti egyetértési megállapodással« (a továbbiakban: egyetértési megállapodás) összhangban a Bizottság tudomásul veszi a tagállamok kifejezett szándékát, hogy a teljes 3 000 000 000 EUR összegből hozzájárulásként összesen 2 000 000 000 EUR-t biztosítanak. A segítségnyújtás fokozatos megvalósítása az EU-Törökország közös cselekvési terv keretében vállalt kötelezettségvállalások Törökország általi végrehajtásától függ. A humanitárius segítségnyújtással kapcsolatos határozatok és fellépések az 1257/96/EK tanácsi rendelettel (11) összhangban és a humanitárius segítségnyújtással kapcsolatos európai konszenzusban (12) meghatározott elvek szerint kerülnek végrehajtásra.”

                           —

                           A (14) preambulumbekezdést el kell hagyni;

                           —

                           A (15) preambulumbekezdés számozása (14) preambulumbekezdésre változik és helyébe a következő szöveg lép:

                                          „(14)

                                          Az egyetértési megállapodásban foglaltak alapján a tagállamok pénzügyi hozzájárulásait az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 966/2012/EU, Euratom európai parlamenti és tanácsi rendelet (13) 21. cikke (2) bekezdésének b) pontjával összhangban az uniós költségvetésbe külső címzett bevételként kell belefoglalni. A Bizottság az EUMSZ 317. cikkével összhangban az Unió költségvetésének végrehajtásáért egyedül felelős szervként, az Unió nevében az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló 1268/2012/EU bizottsági felhatalmazáson alapuló rendelet (14) 7. cikkének (2) bekezdése szerint valamennyi tagállamtól egyéni hozzájárulási igazolást kap. Az egyéni hozzájárulási igazolások alapját egyetlen minta fogja képezni, lehetővé téve szükség esetén a konkrét szükségletekhez való igazítást. Minden egyes tagállam megküldi a Bizottságnak visszaigazolás céljából az aláírt hozzájárulási igazolást és a hozzájárulásaik időzítését.”

               2.

               A C(2015) 9500 bizottsági határozat cikkei a következőképpen módosulnak:

                           —

                           Az 1. cikk címének helyébe a következő szöveg lép:

                              „A törökországi menekülteket támogató eszköz létrehozása”.

                           —

                           Az 1. cikk helyébe a következő szöveg lép:

                              „E határozat koordinációs mechanizmust hoz létre – a törökországi menekülteket támogató eszközt (a továbbiakban: az eszköz) – annak érdekében, hogy segítséget nyújtson Törökországnak a menekültek és a befogadó közösségeik azonnali humanitárius és fejlesztési igényeinek megoldásában, valamint a nemzeti és helyi hatóságok számára a menekültek beáramlásából adódó következmények kezelésében és megoldásában.”;

                           —

                           A 3. cikk (1) bekezdése a következőképpen módosul:

                              „Az eszköz a prioritások meghatározása és a fellépések hatékony végrehajtásához használatos eszközök megjelölése révén, az e határozat 5. cikkében meghatározott mechanizmusnak megfelelően összehangolja az Unió és a tagállamok fellépéseit.”

                           —

                           A 3. cikk (2) bekezdése helyébe a következő szöveg lép:
                           „Az eszköz révén összehangolják a menekülteket, a befogadó közösségeket, valamint a menekültek beáramlásából adódó következmények kezelésében és megoldásában részt vevő nemzeti és helyi hatóságokat támogató humanitárius, fejlesztési és egyéb jellegű segítségnyújtást.
                           Az eszköz révén összehangolt fellépések típusai többek között az alábbiakra terjednek ki:

                                       a)

                                       menekülteknek nyújtott humanitárius segély;

                                       b)

                                       támogatási intézkedések, amelyek hozzájárulnak a munkaerő-piaci integrációhoz, a menekültek oktatásba való bejutásához és a társadalmi befogadásukhoz, illetve a befogadó közösségek támogatásához, ideértve a megfelelő infrastruktúrák biztosítását is;

                                       c)

                                       nemzeti és helyi hatóságoknak a Törökországban lévő menekültek jelenléte következményeinek kezelésére nyújtott támogatás, különösen a migrációs áramlat kezelése és a megfelelő infrastruktúrák biztosítása vonatkozásában.”;

                           —

                           A 4. cikk (2) bekezdése helyébe a következő szöveg lép:

                              „A teljes összegből 1 000 000 000 EUR-t finanszíroz az uniós költségvetés, a későbbi egyedi finanszírozási döntések alapján, a 966/2012/EU, Euratom rendelet 84. cikke (2) bekezdésének megfelelően, valamint összhangban saját pénzügyi szabályaival és az érintett alap-jogiaktus követelményeivel.”

                           —

                           A 4. cikk (3) bekezdése helyébe a következő szöveg lép:

                              „A tagállamok az általuk vállalt pénzügyi hozzájárulás alapján összesen 2 000 000 000 EUR összeget biztosítanak a 2015. évi költségvetésen alapuló GNI-kulcs (bruttó nemzeti jövedelem) alapján tett hozzájárulások felosztásának megfelelően.”

                           —

                           Az 5. cikk (1) bekezdése helyébe a következő szöveg lép:

                              „(1)   Az eszköz irányítóbizottsága:

                                          i.

                                          stratégiai iránymutatást nyújt a megvalósítandó segítségnyújtás összehangolása tekintetében. A stratégiai iránymutatás az alábbiakból áll: általános prioritások, a támogatandó fellépések típusainak, a fellépések hatékony végrehajtásához használatos eszközök meghatározása és a fellépések összehangolása, valamint adott esetben az EU-Törökország közös cselekvési terv keretében a segítségnyújtás megvalósítása céljából vállalt kötelezettségvállalások Törökország általi végrehajtásához kapcsolódó feltételek meghatározása;

                                          ii.

                                          folyamatosan nyomon követi és értékeli az eszköz keretében összehangolt fellépések végrehajtását, ideértve az érintett feltételrendszer követelményeinek betartását, figyelembe véve az EU-Törökország közös cselekvési terv keretében vállalt kötelezettségvállalások végrehajtása terén megvalósult előrelépés nyomon követése céljából létrehozott struktúrák által végrehajtott értékeléseket;

                                          iii.

                                          megvizsgálja a Bizottság által előterjesztett fellépések végrehajtásához kapcsolódó kifizetési előrejelzéseket és adott esetben javasolhatja, hogy a Bizottság halassza el egy vagy több később esedékes részlethez kapcsolódó lehívás egészét vagy egy részét;

                                          iv.

                                          nyomon követi a tagállami hozzájárulásokat az egyes tagállamok hozzájárulási igazolásában előírt hozzájárulások időzítése szerint, a megállapodás szerinti 2 000 000 000 EUR összeg visszahívásával.

                                    Az irányítóbizottság a Bizottság két képviselőjéből és minden tagállam egy-egy képviselőjéből áll.
                              Az irányítóbizottság lehetőség szerint konszenzus útján alakítja stratégiai iránymutatását. Szavazás esetén a szavazás eredményét a tagok egyszerű többsége dönti el.
                              Törökország az (1) bekezdés i. és ii. alpontja szerint az irányítóbizottságnak tanácsadói minőségben tagja, hogy biztosítható legyen a fellépések teljes mértékű összehangolása a helyszínen, azon esetek kivételével, amikor az irányítóbizottság megvizsgálja az EU-Törökország közös cselekvési terv keretében a segítségnyújtás megvalósítása céljából vállalt kötelezettségvállalások Törökország általi végrehajtásához kapcsolódó feltételekre vonatkozó stratégiai iránymutatást, vagy nyomon követi és értékeli e feltételek betartását.
                              Biztosítják, hogy a tagállamok és a Bizottság képviselői esetében ne álljon fenn összeférhetetlenség, amint ezt a 966/2012/EU, Euratom rendelet meghatározza.”

                           —

                           Az 5. cikk (2) bekezdése helyébe a következő szöveg lép:

                              „Az irányítóbizottság elnöki feladatait a Bizottság látja el és vezető szerepet tölt be munkájának összehangolásában.
                              A Bizottság vétójoggal rendelkezik az irányítóbizottság stratégiai iránymutatása felett a célból, hogy biztosítsa bármely, a későbbiekben elfogadott határozat jogszerűségét és annak összeegyeztethetőségét az uniós költségvetés végrehajtásáért vállalt felelősségével. Amennyiben a Bizottság élni kíván e jogával, úgy kérésre megindokolhatja, hogy miért nem lenne összeegyeztethető a határozattervezet a fent említett követelmények egyikével sem.”

                           —

                           Az 5. cikk (3) bekezdése helyébe a következő szöveg lép:

                              „A Bizottság javaslata alapján az irányítóbizottság az e határozat elfogadásától számított három hónapon belül kidolgozza és elfogadja eljárási szabályzatát.”

                           —

                           A 6. cikkben az „Uniós költségvetés” és a „A tagállamok hozzájárulásai” címeket el kell hagyni.

                           —

                           A 6. cikk (3) bekezdése helyébe a következő szöveg lép:

                              „Az eszköz keretében összehangolandó fellépéseket és intézkedéseket az uniós költségvetésre alkalmazandó pénzügyi szabályokkal és az érintett alap-jogiaktusok követelményeivel összhangban hajtják végre.”

                           —

                           A 6. cikk (4) bekezdése a következő szöveggel egészül ki:

                              „Az eszköz keretében összehangolt összegek kezelése során az 5. cikkben említett irányítóbizottság által készített stratégiai iránymutatást teljes mértékben figyelembe kell venni, különösen a segítségnyújtás megvalósításának feltételei tekintetében.”

                           —

                           A 9. cikk (1) bekezdése a következő szöveggel módosul:

                              „Ez az eszköz 2016. január 1-jével jön létre a 2016. és 2017. költségvetési év részét képező pénzügyi hozzájárulásokra vonatkozóan. Az eszköz kezelése a tagállami hozzájárulások és időzítésük alapján történik, amelyről tájékoztatják a Bizottságot, aki azt visszaigazolja.”

               3.

               A mellékletet el kell hagyni.

      Kelt Brüsszelben, 2016. február 10-én.

            a Bizottság részéről

         Johannes HAHN

            a Bizottság tagja

      (1)  HL L 163., 1996.7.2., 1. o.

      (2)  A Tanács és a tagállamok kormányainak a Tanács keretében ülésező képviselői, az Európai Parlament és az Európai Bizottság által elfogadott együttes nyilatkozat – „A humanitárius segítségnyújtással kapcsolatos európai konszenzus” (HL C 25., 2008.1.30., 1. o.).

      (3)  HL L 298., 2012.10.26., 1. o.

      (4)  HL L 362., 2012.12.31., 1. o.

      (5)  Az Európai Parlament és a Tanács 2014. március 11-i 232/2014/EU rendelete az Európai Szomszédsági Támogatási Eszköz létrehozásáról (HL L 77., 2014.3.15., 27. o.).

      (6)  Au Európai Parlament és a Tanács 2014. március 11-i 233/2014/EU rendelete a 2014–2020-as időszakra szóló fejlesztési együttműködési finanszírozási eszköz létrehozásáról (HL L 77., 2014.3.15., 44. o.).

      (7)  Az Európai Parlament és a Tanács 2014. március 11-i 231/2014/EU rendelete az IPA II Előcsatlakozási Támogatási Eszköz létrehozásáról (HL L 77., 2014.3.15., 11. o.).

      (8)  Az Európai Parlament és a Tanács 2014. március 11-i 230/2014/EU rendelete a stabilitás és a béke elősegítését szolgáló eszköz létrehozásáról (HL L 77., 2014.3.15., 1. o.).

      (9)  HL L 163., 1996.7.2., 1. o.

      (10)  A Tanács és a tagállamok kormányainak a Tanács keretében ülésező képviselői, az Európai Parlament és az Európai Bizottság által elfogadott együttes nyilatkozat – „A humanitárius segítségnyújtással kapcsolatos európai konszenzus” (HL C 25., 2008.1.30., 1. o.).

      (11)  HL L 163., 1996.7.2., 1. o.

      (12)  HL C 25., 2008.1.30., 1. o.

      (13)  HL L 298., 2012.10.26., 1. o.

      (14)  HL L 362., 2012.12.31., 1. o.


title: A Tanács határozata (2002. december 19.) a schengeni konzultációs hálózat (műszaki előírások) titkosításának megszüntetéséről

text:
Fontos jogi nyilatkozat

|

32003D0330

Hivatalos Lap L 116 , 13/05/2003 o. 0022 - 0023

		A Tanács határozata(2002. december 19.)a schengeni konzultációs hálózat (műszaki előírások) titkosításának megszüntetéséről(2003/330/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 207. cikkére,mivel:(1) Az SCH/II-Vision (99) 5 dokumentum többek között megállapítja azokat az elveket, amelyek alapján a vízumok kibocsátása céljából a Benelux Gazdasági Unió államai, a Németországi Szövetségi Köztársaság és a Francia Köztársaság kormányai között létrejött, a közös határaikon történő ellenőrzések fokozatos megszüntetéséről szóló, 1985. június 14-én Schengenben aláírt megállapodás végrehajtásáról szóló, 1990. június 19-én aláírt egyezmény 17. cikkének (2) bekezdésében említett központi hatóságok számítógépes konzultációs eljárását alkalmazni kell.(2) A Schengeni Végrehajtó Bizottság SCH/Com-ex (94) 15 rev. határozatában foglalt schengeni vívmányok helyesbítéséről szóló, 2000. október 17-i 2000/645/EK tanácsi határozat [1] megerősítette, hogy az SCH/II-Vision (99) 5 dokumentum a schengeni vívmányok részét képezi, és az említett határozat 2. cikke bizalmasnak minősítette a dokumentumot.(3) Az SCH/II-Vision (99) 5 dokumentumot a későbbiekben módosították a 2001. április 24-i és a 2002. december 19-i tanácsi határozattal, a vízumkérelmek megvizsgálására vonatkozó egyes részletes rendelkezések és gyakorlati eljárások végrehajtási hatásköreinek a Tanács részére történő fenntartásáról szóló, 2001. április 24-i 789/2001/EK tanácsi rendelet [2] 1. cikkének rendelkezéseivel összhangban.(4) A későbbiekben módosított SCH/II-Vision (99) 5 dokumentum (a továbbiakban: schengeni konzultációs hálózat (műszaki előírások)) titkosítását most részben meg kell szüntetni; a schengeni konzultációs hálózat (műszaki előírások) fennmaradó részeinek minősítését "Restreint UE" alacsonyabb kategóriába kell sorolni.(5) Célszerű hatályon kívül helyezni a 2000/645/EK határozat 2. cikkét, így a schengeni konzultációs hálózat (műszaki előírások) minősítéséről szóló jövőbeli határozatokat a Tanács biztonsági szabályzatának elfogadásáról szóló, 2001. március 19-i 2001/264/EK tanácsi határozatban [3] megállapított, a dokumentumok minősítéséről szóló szokásos szabályokkal összhangban lehessen meghozni,A KÖVETKEZŐKÉPPEN HATÁROZOTT:1. cikkA schengeni konzultációs hálózat (műszaki előírások) titkosítását megszüntetik, I. részének 2. és 3. pontja, valamint 3., 6., 7. és 9. melléklete kivételével.2. cikkA schengeni konzultációs hálózat (műszaki előírások) I. része 2. és 3. pontjának, valamint 3., 6., 7. és 9. mellékletének minősítése "Restreint UE".3. cikk(1) A 2000/645/EK határozat 2. cikke hatályát veszti.(2) A schengeni konzultációs hálózat (műszaki előírások) minősítéséről szóló jövőbeli határozatokat a 2001/264/EK határozat rendelkezéseivel összhangban hozzák meg.4. cikkE határozat az Európai Unió Hivatalos Lapjában való kihirdetésének napján lép hatályba.Kelt Brüsszelben, 2002. december 19-én.a Tanács részérőlaz elnökL. Espersen[1] HL L 272., 2000.10.25., 24. o.[2] HL L 116., 2001.4.26., 2. o.[3] HL L 101., 2001.4.11., 1. o.--------------------------------------------------